Αντουάν Γκιζένγκα

Ο Αντουάν Γκιζένγκα (Antoine Gizenga, 1925-2019)Decès de l'ancien Premier ministre congolais, Antoine Gizenga ήταν πολιτικός από τη Λαϊκή Δημοκρατία του Κονγκό. Έγινε πρωθυπουργός του Κονγκό, στις 30 Δεκεμβρίου του 2006Joe Bavier, "Congo names opposition veteran, 81, prime minister", Reuters, 30 Δεκεμβρίου 2006. και παραιτήθηκε το 2008.

 Πρώτα χρόνια 
Γεννήθηκε στις 5 Οκτωβρίου 1925. Κατά το παρελθόν χρημάτισε αντιπρόεδρος της κυβέρνησης (1960, 1961-62), πρωθυπουργός (1960-1961) και Αρχηγός Κράτους (1961) στη διάρκεια επανάστασης. Η κυβέρνησή του στο Στάνλεϊβιλ (Stanleyville) αναγνωρίστηκε από 21 αφρικανικές και ασιατικές όπως και χώρες της Ανατολικής Ευρώπης. Φυλακίστηκε από το 1962 ως τον Ιούλιο του 1964 και ξανά από τον Οκτώβριο του 1964 ως το Νοέμβριο του 1965. Έζησε στην εξορία από το 1965 ως το 1992.

 Πολιτική σταδιοδρομία 
Η πολιτική του Γκιζένγκα στηρίζεται στο μοντέλο του δολοφονηθέντα Πατρίς Λουμούμπα. Μετά τη δολοφονία του τελευταίου ο Γκιζένγκα τέθηκε επικεφαλής επαναστατικής κυβέρνησης. Τον Ιούλιο του 2006 διεκδίκησε το προεδρικό αξίωμα, με το Ενωμένο Κόμμα των Λουμουμπιστών (Parti Lumumbiste Unifié, PALU). Στις εκλογές αυτές ήρθε τρίτος με 13,06 % των ψήφων, πίσω από το νικητή Ζοζέφ Καμπιλά και το Ζαν-Πιερ Μπεμπά. 

 Κάθοδος στις προεδρικές εκλογές του 2006 
Στις 30 Σεπτεμβρίου 2006 ο Γκιζένγκα υπέγραψε συμφωνία για κυβέρνηση συνασπισμού με την πολιτική πλατφόρμα του Καμπιλά, το Συνασπισμό για την προεδρική πλειοψηφία (Alliance pour la majorité présidentielle). Με βάση τη συμφωνία υποστήριξε τον Καμπιλά στον τελικό γύρο των προεδρικών εκλογών τον Οκτώβριο του 2006. Σε αντάλλαγμα θα γινόταν πρωθυπουργός. 

 Πρωθυπουργός 
Ο Καμπιλά κέρδισε τις εκλογές και ορκίστηκε πρόεδρος στις 6 Δεκεμβρίου του 2006. Στη συνέχεια όρισε τον Γκιζένγκα ως Informant, αξίωμα που συμπεριελάμβανε την επίσημη αναγνώριση ότι η κυβέρνηση διέθετε την κοινοβουλευτική πλειοψηφία ώστε να σχηματιστεί.Kari Barber, "Congo President Begins Forming New Government", VOA News, 21 Δεκεμβρίου 2006.. Στις 30 Δεκεμβρίου του 2006 διορίστηκε ο Γκιζένγκα στην πρωθυπουργία από τον πρόεδρο Καμπιλά. Σε ηλικία 81 ετών, έγινε ένας από τους γηραιότερους πρωθυπουργούς στον κόσμο.

Η νέα κυβέρνηση διέθετε 59 συνολικά μέλη χωρίς τον Γκιζένγκα. Η σύνθεσή της ανακοινώθηκε στις 5 Φεβρουαρίου του 2007."La composition du nouveau gouvernement de la RDC connue", African Press Agency, 5 Φεβρουαρίου 2007 . Στις 25 Νοεμβρίου του ιδίου χρόνου ανακοινώθηκε ένα νέο σχήμα με 44 υπουργούς."RD Congo: Liste du nouveau gouvernement congolais" , Panapress (Afriquenligne.fr), 26 Νοεμβρίου 2007 .

 Παραίτηση 
Στις 25 Σεπτεμβρίου του 2008 ο Γκιζένγκα υπέβαλε στον πρόεδρο Καμπιλά την παραίτησή του από την πρωθυπουργία. Σε τηλεοπτική του ανακοίνωση της ίδιας ημέρας απέδωσε την απόφασή του στην προχωρημένη ηλικία του."DR Congo's prime minister, 83, quits citing old age", AFP, 25 Σεπτεμβρίου 2008. Το Κίνημα για την Απελευθέρωση του Κονγκό (MLC), από πλευράς Αντιπολίτευσης, διέψευσε ότι η παραίτηση του πρωθυπουργού οφειλόταν σε λόγους ηλικίας."Gizenga's resignation 'an admission of failure': opposition", AFP, 26 Σεπτεμβρίου 2008. Στις 28 Σεπτεμβρίου ο Καμπίλα έστειλε επιστολή στον γηραιό πολιτικό και επίσημα αποδέχτηκε την παραίτησή του."DR Congo president 'acknowledges' PM's resignation", AFP, 29 Σεπτεμβρίου 2008. Ο κυβερνών συνασπισμός (Συνασπισμός για την Προεδρική Πλειοψηφία) παρέμεινε στη θέση του μετά την παραίτηση του Γκιζένγκα. Ταυτόχρονα, ξεκίνησαν διαπραγματεύσεις για την επιλογή του διαδόχου του.Franz Wild, "Congo Coalition to Stay After Premier's Departure (Update1)", Bloomberg.com, 30 Σεπτεμβρίου 2008. Στις 10 Οκτωβρίου 2008 τον διαδέχθηκε στο πρωθυπουργικό αξίωμα ο Αντόλφ Μουζίτο.

Ο Γκιζένγκα απεβίωσε σε ηλικία 93 ετών στις 24 Φεβρουαρίου 2019.

 Παραπομπές 

Εξωτερικοί σύνδεσμοι


Κατηγορία:Πρωθυπουργοί της Λαϊκής Δημοκρατίας του Κονγκό